Аб эфектыўнасці выхаваўчай работы мясцовага педагагічнага калектыву сведчаць дасягненні навучэнцаў. Яны пастаянныя прызёры абласных і рэспубліканскіх творчых конкурсаў, лаўрэаты Рэспубліканскага злёту вынаходнікаў і рацыяналізатараў, такіх вядомых маладзёжных фестываляў, як “ТэхнаІнтэлект”, “Таленты ХХІ стагоддзя”, “Беларускі вянок” і іншых. Асаблівых поспехаў навучэнцы каледжа дасягаюць у спорце. На працягу шэрага гадоў яны ўпэўнена становяцца пераможцамі абласной круглагадовай спартакіяды сярод устаноў ССА, лідарамі аналагічнай рэспубліканскай спартакіяды, спартыўных спаборніцтваў па мнагаборстве “Здароўе”, “Абаронца Айчыны”.